AIŠKINAMASIS RAŠTAS

Dėl sprendimo pirkti socialinį būstą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2020 m. rugpjūčio 13 d. paskelbė, kad skelbiamų derybų būdu perka savivaldybės socialinio būsto fondui plėsti 1 butą. Kandidatai buvo kviečiami pateikti pasiūlymus. Administracija gavo vieną pasiūlymą. Pasiūlymą dėl vieno kambario buto, esančio Molėtų r. sav., Molėtų m., Melioratorių g. 11-11, Socialinio būsto pirkimo komisija (toliau – komisija) pripažino ekonomiškai naudingu. Pasiūlymas atitinka Molėtų rajono savivaldybės socialinių būstų pirkimo skelbiamų derybų būdu sąlygas (Toliau – Pirkimo sąlygas), patvirtintas administracijos direktoriaus 2020 m. rugpjūčio 12 d. įsakymu Nr. B6-821 „Dėl Molėtų rajono savivaldybės socialinių būstų pirkimo komisijos sudarymo, jos darbo reglamento tvirtinimo ir Molėtų rajono savivaldybės socialinių būstų pirkimo sąlygų nustatymo“. Komisijos nariai butą apžiūrėjo, atliko techninį vertinimą. Buto pardavėjas buvo pakviestas dėl derybų. Pardavėjas sutiko parduoti už 25000 Eur ir apmokėti sandorio sudarymo išlaidas (2020 m. rugpjūčio 31 d. protokolas Nr. T24-6). Nepriklausomi turto vertintojai UAB „STIVVF“ butą įvertino 24100 Eur, o suderėta kaina yra 25000 Eur. Kadangi suderėta būsto įsigijimo kaina yra ne didesnė kaip 10 procentų, nepriklausomo turto vertintojo apskaičiuotos sumos, kaip reglamentuoja pirkimo sąlygų 55 punktas, todėl pasiūlymas atitinka Pirkimo sąlygose nustatytus reikalavimus. Komisija (2020 m. spalio 15 d. protokolas Nr. T24-7) priėmė galutinį sprendimą dėl derybas laimėjusio kandidato pasiūlymo, t. y dėl 34,47 kv. m vieno kambario buto, esančio Molėtų r. sav., Molėtų m., Melioratorių g. 11-11.

Pirkimo komisija Administracijos direktoriui 2020 m. spalio 20 d. pateikė pirkimo ataskaitą Nr. T36-7 (toliau – Ataskaita).

Parengto sprendimo projekto tikslas – pripažinti kandidatą laimėjusiu derybas, pirkti socialinį būstą būstas 34,47 kv. m bendrojo ploto vieno kambario butą (nekilnojamojo turto registro įrašo Nr. 90/19890; unikalus Nr. 6294-0003-0016:0011; pastatas plane pažymėtas 1A5p) su 5,53 kv. m ploto rūsiu R-42, esantį Molėtų r. sav., Molėtų m., Melioratorių g. 11-11. Administracijos direktorių pasirašyti pirkimo sutartį bei perduoti turtą Molėtų rajono savivaldybės administracijai valdyti patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 15 punktas, 16 straipsnio 4 dalis, 48 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas, 12 straipsnio 1, 2, 4 dalys;

Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67, 69 punktai.

Molėtų rajono savivaldybės vardu, priėmimo ir pirkimo sutarties sudarymo tvarkos aprašo, patvirtinto Molėtų rajono savivaldybės tarybos 2020 m. balandžio 30 d. sprendimu Nr. B1-91 „Dėl sprendimų dėl derybas laimėjusių kandidatų, perkant nekilnojamąjį daiktą Molėtų rajono savivaldybės vardu, priėmimo ir pirkimo sutarties sudarymo tvarkos aprašo patvirtinimo“ 4, 5,6 punktai,

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – nupirkusi socialinį būstą Molėtų rajono savivaldybės administracija padidins savivaldybės socialinių būstų skaičių.

**4. Priemonės sprendimui įgyvendinti**

Priėmus sprendimą, Molėtų rajono savivaldybės administracijos direktorius pasirašys savivaldybės būsto pirkimo sutartį.

**5. Lėšų poreikis ir jų šaltiniai**

4515 Eur savivaldybės biudžeto lėšų, 20485 Eur -ES lėšos.

**6. Vykdytojai, įvykdymo terminai**

Molėtų rajono savivaldybės administracija.